open-index/open-wikipedia-markdown huggingface dataset:
Studzieničnos Škaplierių Dievo Motinos bažnyčia

**Studzieničnos Škaplierių Dievo Motinos bažnyčia** () – bažnyčia, esanti šiaurės rytų Lenkijoje, Palenkės vaivadijoje, Augustavo apskrityje, Studzieničnos gyvenvietėje, Augustavo mieste. Bažnyčia su keliais kitais religiniais objektais sudaro Studzieničnos Dievo Motinos sanktuariumą. Bažnyčia priklauso Studzieničnos Škaplierių parapijai.

Pirmoji bažnyčia šioje vietoje buvo pastatyta 1786 m., nes prie Studzieničnės ežero esanti gyvenvietė vis labiau plėtėsi ir reikėjo naujų maldos namų. 1847 m. buvo pastatyta ir pašventinta dabartinė bažnyčia, bažnyčios ilgis 23 m., plotis 11 m. ir 7 m aukščio lubos. Bažnyčioje įkurti trys altoriai ir šalia pastatyta medinė varpinė. 1873 m. bažnyčia tapo Studzieničnos Škaplierių parapijos centru. Netoli bažnyčios stovi Studzieničnos Šv. Mergelės Marijos koplyčia ir Studzieničnos kapinės.

## Šaltiniai

* Palenkės vaivadijos saugomų istorijos paminklų sąrašas (lenk.) ;

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 72-74, 267–269, 759–760. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., ss. 99-100. ISBN 83-900828-3-7.
Studzieničnos kapinės

**Studzieničnos kapinės** () – parapijos kapinės Studzieničnos gyvenvietėje, Augustavo mieste. Kapinės buvo įkurtos XIX a. antroje pusėje. Kiti šaltiniai teigia, kad kapinės įkurtos 1832 metais. Ankstesnės parapijos kapinės buvo šalia bažnyčios. Kapinės priklauso Studzieničnos Škaplierių parapijai. Kapinės yra apie 100 m. nuo greitkelio ir apie 300 m. nuo Studzieničnos Škaplierių Dievo Motinos bažnyčios. 1991 m. kapinės įtrauktos į Palenkės vaivadijos paminklų sąrašą.

## Šaltiniai
* Palenkės vaivadijos saugomų istorijos paminklų sąrašas (lenk.) ;
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., s. 102. ISBN 83-900828-3-7.
Johann Jakob Bachofen

**Johanas Jakobas Bachofenas** (; 1815 m. gruodžio 22 d. Bazelis – 1887 m. lapkričio 25 d. Bazelyje, Šveicarija) – šveicarų teisininkas, teisės istorikas, senovės tyrinėtojas, šiuolaikinių Matriarchato teorijų pagrindėjas.

## Biografija
Kilo iš turtingos šeimos. Studijavo Bazelyje, Berlyne (pedagogai August Boeckh, Karl Ferdinand Ranke bei Friedrich Carl von Savigny ir Gėtingene. Bazelyje apgynė disertaciją (tema ) ir toliau studijavo Paryžiuje, Londone ir Kembridže. Nuo 1841 m. Romėnų teisės katedros vedėjas Bazelyje. 1844 m. išrinktas į Apeliacinį teismą Bazelyje. 1845 m. pasitraukė iš viešojo gyvenimo.

## Darbai
* *De legis actionibus de formulis et de condictione*. Dissertation Basel. Dieterich, Göttingen 1840.
* *Das Naturrecht und das geschichtliche Recht in ihren Gegensätzen.* Basel 1841. Neudruck: Off. Librorum, Lauterbach 1995, ISBN 3-928406-19-1
* *Römisches Pfandrecht.* Schweighauser, Basel 1847. Neudruck: Keip, Goldbach 1997, ISBN 3-8051-0688-2
* *Ausgewählte Lehren des römischen Civilrechts.* Leipzig 1848. Neudruck: Keip, Goldbach 1997, ISBN 3-8051-0689-0
* *Versuch über die Gräbersymbolik der Alten.* Baasel 1859
* *Oknos der Seilflechter : ein Grabbild : Erlösungsgedanken antiker Gräbersymbolik.* Basel 1859. Neudruck: Beck, München 1923
* *Das Mutterrecht: eine Untersuchung über die Gynaikokratie der alten Welt nach ihrer religiösen und rechtlichen Natur.* Stuttgart 1861
** *Mutterrecht und Urreligion. Eine Auswahl.* Herausgegeben von Rudolf Marx. Kröner: Stuttgart 1927 (Kröners Taschenausgabe Band 52)
** *Das Mutterrecht. Eine Untersuchung über die Gynaikokratie der alten Welt nach ihrer religiösen und rechtlichen Natur. Eine Auswahl.* hrsg. v. Hans-Jürgen Heinrichs. Suhrkamp Taschenbücher Wissenschaft Nr.135 9. Aufl. 1997 Suhrkamp ISBN 3-518-27735-9
* *Antiquarische Briefe vornemlich zur Kenntniss der ältesten Verwandtschaftsbegriffe.* 2 Bde. Trübner, Strassburg 1880 & 1886
* *Römische Grablampen nebst einigen andern Grabdenkmälern vorzugsweise eigener Sammlung.* Basel 1890

* *Gesammelte Werke*. Mit Benutzung des Nachlasses herausgegeben von Karl Meuli. Basel 1943–1967 (bislang 8 Bände erschienen: I–IV, VI–VIII und X)

## Literatūra

* A. G. Gender-Killer (Hrsg.): *Antisemitismus und Geschlecht. Von „effeminierten Juden“, „maskulinisierten Jüdinnen“ und anderen Geschlechterbildern*. Unrast-Verlag, Münster 2005, ISBN 3-89771-439-6
* Lionel Gossmann: *Basle, Bachofen and the Critique of Modernity in the Second Half of the Nineteenth Century,* in: Journal of the Warburg and Courtauld Institutes 47 (1984), S. 136–185.
Tvirtinamasis įrašas

**Tvirtinamasis įrašas** - įrašas, kurį (tvirtinamuose dokumentuose) įrašo pareigūnas (pvz., konsulinis) ar įgaliotas asmuo (pvz., notaras), taip nors (pa)tvirtindamas.  

## Notariatas

Pvz., notaro tvirtinamuose dokumentuose notaras parašo tvirtinamąjį įrašą, pasirašo ir uždeda savo antspaudą.. 

Tvirtinamojo įrašo formoje įrašoma: notarinio veiksmo atlikimo data, notarinį veiksmą atlikusio notaro biuro pavadinimas, vardas ir pavardė, sandorio šalių vardai ir pavardės, notariniame registre įregistruoto notarinio veiksmo numeris, notaro atlyginimo už atliktą notarinį veiksmą dydis (kai notaras atleidžia nuo atlyginimo mokėjimo, rašomi žodžiai „atleista nuo mokėjimo“), kompensacijos už patikrą valstybės registruose dydis, valstybės įmonės Registrų centro darbų kainos dydis, kompensacijos(-ų) už kitas kliento prašymu notaro atliktas paslaugas dydis, notaro parašas.

## Šaltiniai
Notarinis registras

**Notarinis registras** – specialus valstybės įgalioto asmens (pvz., notaro) ar pareigūno (pvz., konsulinio) pildomas registras. Viename notariniame registre registruojami visi notariniai veiksmai (LR notariato įstatymas, 37 straipsnis „Notarinių veiksmų registravimas“).

## Notarinio veiksmo duomenys

Notariniame registre turi būti nurodomi šie registruojamo notarinio veiksmo duomenys:
* notarinio veiksmo registracijos numeris;
* notarinio veiksmo atlikimo data;
* fizinio asmens vardas, pavardė, asmens kodas arba gimimo data, juridinio asmens pavadinimas, kodas, atstovo vardas, pavardė, asmens kodas arba gimimo data;
* dokumentas, patvirtinantis asmens tapatybę;
* notarinio veiksmo arba suteiktos teisinės paslaugos turinys;
* notaro atlyginimo dydis už notarinio veiksmo atlikimą;
* notaro atlyginimo dydis už sandorio projekto parengimą, konsultaciją ar techninę paslaugą;
* asmens, kuriam atliktas notarinis veiksmas ar suteikta teisinė paslauga, ir visų kitų notarinio veiksmo dalyvių parašai.

Notarinio veiksmo registracijos numeris įrašomas notaro tvirtinamame, liudijamame ar išduodamame dokumente.

Įrašas registre yra įrodymas, kad notarinis veiksmas buvo atliktas.

## Notarinio registro išrašo išdavimas

Notaras notarinio registro išrašą išduoda pagal juridinių ir fizinių asmenų, kuriems arba kurių pavedimu buvo atlikti notariniai veiksmai, rašytinį pareiškimą (LR notariato įstatymas, 38 straipsnis)..

## Šaltiniai
Čekijos advokatų rūmai

**Čekijos advokatų rūmai** (, **ČAK**) - profesiniai advokatus vienijantys rūmai Čekijoje. Būstinė - Praha, atstovybė Brně. 

Iki 1996 m. veikė verslo teisininkus vieniję Verslo teisininkų rūmai (*Komora komerčních právníků*).

## Organai
Nustato Čekijos advokatūros įstatymas (*zákon o advokacii*, 85/1996 Sb.):
* Susirinkimas (*sněm*) – aukščiausioji institucija
* Drausmės komisija (*kárná komise*) 
*kiti.

## Taip pat skaitykite

* Čekijos Respublikos notarų rūmai
* Čekijos Respublikos antstolių rūmai

## Literatūra

* Zdeněk Koudelka: *Samospráva*, Linde: Praha 2007, 399 s., ISBN 978-80-7201-665-5
* Evžen Tarabrin: *Nástin vývoje advokacie v zemích Koruny české (XIII.–XVIII. stol.)*, Praha 1936
* Stanislav Balík: *Dějiny advokacie v Čechách na Moravě a ve Slezsku*, Linde: Praha 2009, ISBN 978-80-7035-427-8

## Nuorodos

* Čekijos advokatų rūmai
Statybos darbų draudimas

**Statybų darbų draudimas** - ne gyvybės draudimo rūšis, užtikrinanti apdraudžiamų statinių (pastatų, kelių, tiltų ir pan.) apsaugą jų statybos laikotarpiu.

## Draudimo objektai
Šiuo draudimu galima apdrausti:
* gyvenamųjų individualių ir daugiabučių pastatų statybos darbus;
* administracinių pastatų, mokyklų, teatrų, ligoninių, viešbučių statybos darbus;
* pramoninės paskirties pastatų statybos darbus (gamyklos, sandėliai, angarai);
* kelių bei geležinkelių tiesimo darbus;
* tiltų, užtvankų, kanalų, tunelių statybos darbus. 

Papildomai galima apdrausti:
* išlaidas draudiminio įvykio vietai tvarkyti (pvz., statybos aikštelės tvarkymo darbai po draudiminio įvykio);
* pagalbinius įrenginius statybos darbams atlikti (klojiniai, pastoliai, laikinas statybininkų būstas);
* statybines mašinas;
* civilinę atsakomybę – tretiesiems asmenims padarytą žalą statybos darbų atlikimo metu;
* užsakovo sklype ar statybos aikštelėje esančius bei užsakovui priklausančius objektus;
* garantinio termino laikotarpį. 

## Draudimo atlyginami nuostoliai

Draudimas atlygina nuostolius atsiradusius dėl:
* gaisro, žaibo įtrenkimo, sprogimo;
* potvynio, apsėmimo;
* audros;
* žemės drebėjimo;
* vagystės ar plėšimo;
* neatsargumo, darbo patirties ar darbo kokybės stokos, žmogiško faktoriaus;
* bet kokio kito staiga ir nenumatytai atsiradusio įvykio (transporto priemonės atsitrenkimo, pašalinių objektų užvirtimo ir pan.). 

## Išnašos
Notarinis dokumentas

**Notarinis dokumentas** - notariškai sudaromas (notariškai tvirtinamas, liudijamas ar išduodamas) dokumentas. Sudaro notaras, kitas įgaliotas pareigūnas (pvz., konsulinis pareigūnas, seniūnas). Notaro dokumentai turi būti parašyti aiškiai ir tiksliai, su dokumento turiniu susiję terminai, datos ir skaičiai parašyti nors vieną kartą žodžiais. Juridinių asmenų pavadinimai turi būti ne mažiau kaip kartą parašyti nesutrumpinti ir nurodyti jų adresai (LR notariato įstatymas, 34 straipsnis „Notaro dokumentų sudarymas“, 1 dalis).

Notarinis dokumentas turi būti tikslus, aiškus, parašytas taisyklinga valstybine kalba ant kokybiško popieriaus. Dokumente nurodyti terminai, datos ir skaičiai turi būti parašyti nors vieną kartą žodžiais.

Notarinio dokumento dublikatas turi atitikti dokumento originalą.

## Šaltiniai
FK Gintaras Palanga

**FK Gintaras** (Viešoji įstaiga „Gintaras“ arba Futbolo klubas „Gintaras“) – Lietuvos futbolo klubas iš Palangos.

## Istorija
### 2014–2020
Naujasis FK Gintaro klubas buvo įkurtas 2014 m. rugsėjo mėn. Marsel Balasanov iniciatyva kaip viešoji įstaiga. Klubas pradėjo veiklą nuo vaikų ir jaunimo ugdymo. 

Klubas buvo atkurtas 1957–2005 m. egzistavusio FK Gintaras klubo garbei. 2010 m. įkurtas FK Palanga klubas taip pat pretendavo į Palangos miesto futbolo tęstinumą, ir 2018 m. netgi buvo įdėjęs „1957 m.“ įrašą į savo klubo logotipą. FK Palanga bankrutavo 2020 m. 

2016 m. vaikų futbolo čempionate U-10 tapo čempionais. 

2018 m. U-13 5x5 vakarų regione sėkmingai žaidė savo amžiaus grupėje ir buvo jos lyderiais. 

### 2021– šiuo metu
2021 m. sertifikavosi naujajame futbolo ugdymo įstaigų sertifikavimo projekte.

2021 m. debiutavo didžiajame futbole, dalyvaudami III lygoje Klaipėdos zonoje.

2021 m. gegužės 30 d. rungtynėse prieš Klaipėdos „Rosą“ pasiekė įspūdingą pergalę rezultatu 10:2. Šiose rungtynėse buvęs Lietuvos nacionalinės rinktinės žaidėjas Tadas Labukas pelnė tris įvarčius, Lukas Bielskis– keturis, net vartininkas Žymantas Butkus 51 rungtynių minutę realizavo 11 metrų baudinį ir pelnė įvartį.

## Sezonai

|}

## Žaidėjai
* 27. Ramūnas Narvilas
* 99. Edgar Dorogavcev
* 14. Tadas Labukas
* 7. Lukas Bielskis
* 32. Žymantas Butkus (vartininkas)
* 10. Marsel Balasanov
* 23. Robertas Baltuonė
* 8. Robertas Šalkauskas (kapitonas)
* 90. Rokas Borusas
* 9. Paulius Lukoševičius
* 20. Vitalijus Paulauskas
* 18. Scott Montgomery Palmer
* 17. Dalius Tomkevičius
* 11. Gerdas Kančelskis

## Žinomiausi žaidėjai
*  Tadas Labukas (2021–...)

## Klubo spalvos
Raudona, juoda ir balta.

## Taip pat skaitykite
* FK Palanga
* FK Gintaras (1970)
* FK Gintaras Klaipėda

## Šaltiniai

## Nuorodos
* Facebook paskyra
* KLFF puslapis (naujienos)
* KLFF (apie klubą)
* lietuvosfutbolas.lt (KLFF III lyga)
* lietuvosfutbolas.lt (Gintaras 2021 m.)
* lietuvosfutbolas.lt (Gintaras iki 2021 m.)
Notaro byla

**Notaro byla** – byla, kurioje saugomi dokumentai, kuriais remiantis buvo atlikti ar atliekami notariniai veiksmai; saugomų notarinio veiksmo (notarinių) dokumentų visuma. Bylos dokumentų kopijų tikrumas liudijamas pagal bendrąsias dokumentų rengimo ir įforminimo taisykles, nustatytas Lietuvos archyvų departamento prie Lietuvos Respublikos Vyriausybės (LR notariato įst. 36 str.).

## Dokumentų saugojimas

Notarui pateikiama ne mažiau kaip 2 egzemplioriai tvirtinamų sutarčių, testamentų, įgaliojimų ir kitų dokumentų, kuriuose išdėstytas sandorių turinys, ir vienas iš jų lieka notaro biuro bylose (LR notariato įstatymas, 50 straipsnis).

## Nomenklatūra

Notaro veikloje sudaromų dokumentų saugojimo terminus, bylų formavimo ir sisteminimo tvarką nustato Pavyzdinė bylų nomenklatūra. Pavyzdinė bylų nomenklatūra yra pagrindas kiekvieno notaro individualiai bylų nomenklatūrai rengti ir jo veikloje sudaromų dokumentų vertės ekspertizei atlikti. Pavyzdinė bylų nomenklatūra suskirstyta į skyrius pagal notaro veiklos sritis. Kiekvienai į pavyzdinę bylų nomenklatūrą įrašytai bylai suteiktas indeksas, sudarytas iš nomenklatūros skyriaus ir bylos eilės numerio.

## Taip pat skaitykite

* Paveldėjimo byla
* Draudimo byla
* Teismo byla

## Šaltiniai
Paveldėjimo byla

**Paveldėjimo byla** – byla, kurioje saugomi dokumentai, kuriais remiantis buvo įformintas paveldėjimas, atlikti su juo susiję notariniai veiksmai ir pan. Notaro išduodamas dokumentas – paveldėjimo teisės liudijimas.. Notaro išduodame paveldėjimo teisės liudijime notaras parašo notarinio liudijimo įrašą, pasirašo ir uždeda savo antspaudą, nurodo paveldėjimo bylos numerį.

## Šaltiniai
Paveldėjimas

**Paveldėjimas** – mirusiojo fizinio asmens turtinių teisių ir pareigų ir kai kurių asmeninių neturtinių teisių perėjimas jo įpėdiniams pagal įstatymą ir testamentą.

## Paveldėjimo pagrindai
Paveldima pagal įstatymą ir testamentą.

Pagal įstatymą paveldima tada, kada nėra testamento arba juo palikta tik dalis turto. Jeigu nėra nei įstatyminių, nei testamentinių įpėdinių arba nei vienas nepriima palikimo arba testatorius iš visų įpėdinių atėmė teisę paveldėti, tai mirusiojo turtas paveldėjimo teise pereina valstybei.

## Paveldėjimo teisės liudijimas
Dublikatas

**Dublikatas** ( – „padvigubintas“) – kopija, antras arba sekantis dokumento, daikto egzempliorius. Gamybos tikslas - pakeisti originalą. Be to, tam tikrais atvejais reikalaujama ne vieno, o kelių identiškų daikto (pvz., raktų) egzempliorių. 

Paprastai negaminamas serijiniu būdu. Išduoda atsakingi asmenys, institucijos, pvz., praradus originalą. Dokumento dublikatas išduodamas remiantis archyve saugomais dokumentais. 

Kartais naudojamas baudžiamojoje veikoje (pvz., siekiant neteisėtai kur nors patekti, įsibrauti ir t. t.).

## Reikšmė

Teisinė dublikato reikšmė - dublikatas sukelia lygiai tokias pačias pasekmes kaip ir originalas.

## Taip pat skaitykite
Nuorašas
 

## Šaltiniai
Wizz Air

**Wizz Air** (**Wizz Air Hungary Légiközlekedési Kft.**) – Vengrijos mažų sąnaudų oro linijų bendrovė. Bendrovės būstinė įsikūrusi Večeše, netoli Budapešto Ferenco Listo oro uosto. „Wizz Air“ dažniausiai skraidina iš mažesnių oro uostų, iš kurių didžiausią bazę turi Lenkijos Katovicų oro uoste. Iš viso kompanija valdo 37 lėktuvus ir dar 123 naudoja užsakomiesiems skrydžiams. „Wizz Air“ 2011 m. skraidino 66 maršrutais.

## Istorija
„Wizz Air“ buvo įkurta 2003 m. rugsėjį. Pagrindinis įmonės investuotojas yra JAV privataus kapitalo kompanija „Indigo Partners“.

Pirmasis „Wizz Air“ skrydis įvyko 2004 m. gegužės 19 d. iš Katovicų, praėjus 19 dienų po Lenkijos ir Vengrijos įstojimo į ES. Per pirmus tris su puse mėnesio skrydžių kompanija aptarnavo 250 000 keleivių, per pirmus metus – 1,4 milijono, o pastaruoju metu apie 10 milijonų keleivių kasmet. 2007 m. vien Lenkijoje įmonė aptarnavo 2,9 milijonus keleivių.

Kompanijai vadovauja József Váradi, buvęs pagrindinės Vengrijos skrydžių bendrovės „Malév Hungarian Airlines“ vadovas.

2005 m. rugsėjį kompanija savo bazę įsteigė Bulgarijoje. 2008 m. vasarą kompanija tapo pirmoji mažų sąnaudų oro linijų bendrovė Ukrainoje. 2011 m. balandžio 17 d. „Wizz Air“ atidarė 14 bazę Vilniaus oro uoste. Šiuo metu aviakompanija Vilniuje bazuoja keturis savo lėktuvus – 2 Airbus A320, bei 2 Airbus A321.

## Lėktuvai
„Wizz Air“ kompanija 2011 m. birželio mėnesį savo flotilėje turėjo 37 Airbus A320-232 lėktuvus, dar 123 numatyta įsigyti. Vidutinis lėktuvų amžius siekė mažiau nei 3 metus.


File:WizzAir-Airbus-A320-HA-LPK-landing-at-VNO.jpg|Airbus A320 HA-LPK leidžiasi Vilniaus oro uoste
File:WizzAir-Airbus-A320-HA-LWA-landing-at-VNO.jpg|Airbus A320 HA-LWA leidžiasi Vilniaus oro uoste


## Šaltiniai

## Nuorodos
* Oficiali svetainė
Notarinis įrašas

**Notarinis įrašas** - notariškai (t. y., įgalioto asmens - notaro arba pareigūno, pvz., konsulinio) atliekamas įrašas apie atliktą notarinį veiksmą, jo dalyvius. 

## Duomenys
Pvz., notariniame įraše apie oficialiesiems testamentams prilyginamo testamento ar asmeninio testamento priėmimą saugoti įrašoma: notarinio veiksmo atlikimo data, notarinį veiksmą atlikusio notaro biuro pavadinimas, notaro vardas ir pavardė, testatoriaus vardas ir pavardė, asmens kodas arba gimimo data, testamento rūšis, testamento sudarymo data ir vieta. Kai priimamas saugoti oficialiajam testamentui prilyginamas testamentas, taip pat nurodomos šį testamentą patvirtinusio asmens pareigos, vardas, pavardė, notarinio registro numeris. 

Notariniame įraše taip pat įrašomas notariniame registre įregistruoto notarinio veiksmo numeris, notaro atlyginimo už atliktą notarinį veiksmą dydis (kai notaras atleidžia nuo atlyginimo mokėjimo, rašomi žodžiai „atleista nuo mokėjimo“), kompensacijos už patikrą valstybės registruose dydis, kompensacijos(-ų) už kitas kliento prašymu notaro atliktas paslaugas dydis, notaro parašas.

## Šaltiniai
Rusijos Federacijos notariato įstatymas

**Rusijos Federacijos notariato įstatymas** () – Rusijos Federacijos įstatymas, reglamentuojantis notariatą.

Priimtas 1993 m. vasario 11 d. (№ 4462-1).

## Struktūra
Sudarytas iš 2 skyrių. Pirmajame reglamentuojami organizaciniai klausimai (I skirsnis – Bendrosios nuostatos, II – Notaro pareigybės steigimo ir likvidavimo tvarka, III – Notaro teisės, pareigos ir atsakomybė, IV – Stažuotojo ir notaro padėjėjo pareigybės. Notaro pareigybės pavadavimo tvarka), antrajame – notariniai veiksmai, jų atlikimo taisyklės.

## Nuorodos
* Tekstas
Robertas Žulpa

**Robertas Žulpa** (1960 m. kovo 20 d. Vilniuje – 2024 m. rugpjūčio 30 d. ten pat) – lietuvių plaukikas, olimpinis čempionas, daugkartinis Europos čempionas, penkis kartus Europos taurės laimėtojas, 12 kartų TSRS čempionas, buvęs pasaulio rekordininkas.

## Biografija
Treniravosi „Žalgirio“ sporto klube, specializavosi 100 m ir 200 m plaukime braso stiliumi. TSRS nusipelnęs sporto meistras. Aktyvaus sportavimo metu buvo 1,93 m ūgio, svėrė 82 kg. 1981 metais buvo išrinktas populiariausiu Lietuvos sportininku.

1988 m. išvyko gyventi į Italiją, ten treniravo vaikus, dirbo vertėju.

Nuo 2005 m. Lietuvoje atstovavo Italijos bendrovėms.

Žmona – Aristėja, dukros Brigita ir Andrė.

## Svarbiausi pasiekimai
**[[Vasaros olimpinės žaidynės|Olimpinėse žaidynėse]]:**
* 1980 m. vasaros olimpinės žaidynės Maskvoje – 200 m. plaukimas krūtine, aukso medalis

**Europos čempionatai:**
* 1981 m. (Splitas) – 200 m plaukimas krūtine, aukso medalis (2.15,85 min., TSRS ir pasaulio rekordas)
* 1983 m. (Roma) – 100 m plaukimas krūtine, aukso medalis
* 1983 m. (Roma) – estafetė 4×100 m, aukso medalis
* 1983 m. (Roma) – 200 m plaukimas krūtine, bronzos medalis

**Vasaros [[universiada]]**
* 1983 m. (Edmontonas) – 200 m plaukimas krūtine, aukso medalis

**TSRS tautų [[spartakiada]]**
* 1979 m. – čempionas.

## Šaltiniai
Teismo byla

**Teismo byla** – surištų teismo dokumentų rinkinys; jo nagrinėjimas.

## Rūšys
* Civilinė byla
* Baudžiamoji byla
* Administracinė byla (sprendžia administracinis teismas, administracinių ginčų komisija)
* Konstitucinė byla (sprendžia Konstitucinis Teismas)
* Mokesčių byla (sprendžia administracinis arba finansų teismas)
* Darbo byla (sprendžia bendrosios kompetencijos arba specializuotas – darbo teismas)
* Ūkinė byla (sprendžia ūkinis teismas)

## Taip pat skaitykite
* Paveldėjimo byla
* Notaro byla
* Draudimo byla
* Žemės byla
Notariato diena

**Notariato diena** - notariato sistemos darbuotojų (notarų, notarų padėjėjų, asesorių) profesinė šventė.

## Europa

;Rusija
Rusijoje - balandžio 27 d.. 

2007 m. balandžio 13 d. oficialiai patvirtino Rusijos notarų rūmai (Atstovų susirinkimas). Diena pasirinkta neatsitiktinai. Būtent tą dieną (pagal Julijaus kalendorių - 1866 m. balandžio 14 d.) caras Aleksandras II patvirtino Notariato nuostatus (*Положения о нотариальной части*)..

;Ukraina
Notariato diena Ukrainoje - rugsėjo 2 d.

2010 m. vasario 22 d. (Prezidento įsakymu № 211/2010 *Про День нотаріату*) Ukrainoje oficialiai patvirtinta Notariato diena (), pirmą kartą pažymėta 2010 m. rugsėjo 2 d..

## Taip pat skaitykite
*Rusijos advokatūros diena
*Ukrainos advokatūros diena
*Teisininko diena
*Teisininkų dienos
*Konstitucijos diena

## Šaltiniai
Flako rajonas

**Flako rajonas** () − Mauricijaus rajonas, užimantis rytinę salos dalį. Administracinis centras − Sentr de Flakas.

Flakas yra didžiausias šalies rajonas. Flako miestelio (*Centre de Flacq*) turgus gausiai lankomas turistų. Į rajono sudėtį taip pat įeina turistų lankoma Serfo sala (*Île aux Cerfs*, „elnių sala“).


Image:Notre Dame du Bon Secours.jpg|Bažnyčia Tru d'Ju Diuso kaimelyje
Image:L'île au cerfs.JPG|Serfo sala


## Šaltiniai
Augustavo Albatroso restoranas

**Augustavo Albatroso restoranas** () – restoranas Augustavo mieste. Restoranas yra adresu ul. Mostowej 3, atidarytas 1962 metais. Tuo laikmečiu tai buvo vienas moderniausių restoranų lenkiškoje Suvalkijos dalyje. Pastate taip pat yra baras *Bartek*. Restoraną apdainavo Janusz Laskowski dainoje *Beata iš Albatroso* (Beata z Albatrosa).

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 733. ISBN 978-83-925620-0-9.

## Nuorodos

* Restorano tinklalapis ;
* Straipsnis apie restoraną.
Augustavo uosto direkcijos pastatas

**Augustavo uosto direkcijos pastatas** () – istorinis pastatas Augustavo mieste. Pastatas yra adresu: ul. 29 Listopada 5a. Pastatas pastatytas 1829 metais, statant Augustavo kanalą. Pastatas medinis, ampyro stiliaus. Nuo XIX a. vidurio pastatas buvo naudojamas kaip uosto direkcija ir direkcijos vadovų gyvenamasis namas. XX a. 8 dešimtmetyje pastatas buvo kapitaliai restauruotas. Šalia šio pastato yra Augustavo vandens telkinių direkcijos pastatas. Nuo 1973 m. pastate eksponuojama Augustavo kanalo statybos istorija. Pastatas kartais klaidingai vadinamas *Prandzinskio dvaru* (dworkiem Prądzyńskiego), kuris yra maišomas su Augustavo kanalo architektui Ignotui Prandzinskiui priklausiusiu namu adresu ul. Wojska Polskiego, kuris sudegė 1831 metais. 1979 m. vasario 17 d. pastatas įtrauktas į Palenkės vaivadijos istorinių paminklų sąrašą.


Augustów Canal Museum 01.jpg
Augustów Canal Museum 03.jpg
Augustów Canal Museum 04.jpg


## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 183, 768–769. ISBN 978-83-925620-0-9.;
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., s. 47. ISBN 83-900828-3-7.;
* Krajobraz kulturowy Kanału Augustowskiego. Warszawa: Ośrodek Ochrony Zabytkowego Krajobrazu, 1999 m., ss. 30-31. ISBN 83-85548-73-4.

## Šaltiniai

* Palenkės vaivadijos saugomų istorijos paminklų sąrašas (lenk.);
* Aprašymas apie Augustavo kanalo muziejų (lenk.).
Gran Porto rajonas

**Gran Porto rajonas** () − Mauricijaus rajonas, užimantis pietrytinę salos dalį. Administracinis centras − Majeburas (*Mahébourg*).

Į rajoną įsitepia Gan Porto įlanka, prie kurios yra svarbus Majeburo uostas. Šiaurinė teritorijos dalis kalnuota ir miškinga, rytuose yra plynaukštė, tinkama arbatmedžių auginimui, o pietuose yra Sero Seewoosagur Ramgoolam tarptautinis oro uostas. Rajonui priklauso La Paso sala (*Île de la Passe*).


Image:Vallée de Ferney 03 by Line1.JPG|Fernio slėnis
Image:Ile-de-la-Passe.jpg|La Paso sala
file:MRU-NBO 25.08.2009 07-53-03.jpg|Oro uostas


## Šaltiniai
Augustavo vandens telkinių direkcijos pastatas

**Augustavo vandens telkinių direkcijos pastatas** () – istorinis pastatas Augustavo mieste. Elektinio architektūros stiliaus pastatas pastatytas 1903 metais, kaip vandens kelio iš Vyslos į Nemuną priežiūros punktas. 1939 m. sovietams okupavus miestą čia įsikūrė NKVD skyrius. Šalia pastato esančiuose sandeliuose buvo laikomi kaliniai, kurie 1941 m. birželio 22 d. prasidėjus Sovietų Sąjungos ir Vokietijos karui buvo sovietų kareivių sušaudyti. 1993 m. šioms žudynėms atminti šalia esančiame parke buvo pastatytas paminklas. Šalia pastato yra Augustavo uosto direkcijos pastatas, kuriame eksponuojama Augustavo kanalo statybos istorinė ekspozicija. 1973 m. birželio 23 d. pastatas įtrauktas į Palenkės vaivadijos istorinių paminklų sąrašą.


Augustów, pomnik „Pamięci Więźniów Aresztu NKWD”.JPG|Paminklas sovietų nužudytiems žmonėms
Water Authority in Augustow 01.jpg
Water Authority in Augustow 02.jpg
Water Authority in Augustow 03.jpg
Water Authority in Augustow 04.jpg


## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 188, 564, 573–574. ISBN 978-83-925620-0-9.;
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., ss. 46-47. ISBN 83-900828-3-7.

## Šaltiniai

* Palenkės vaivadijos saugomų istorijos paminklų sąrašas (lenk.);
* Augustavo vandens telkinių direkcijos tinklalapis (lenk.) ;
* Aprašymas apie Augustavo kanalo muziejų (lenk.).
Blek Riverio rajonas

**Blek Riverio rajonas** (, ) − Mauricijaus rajonas, užimantis vakarinę salos dalį. Administracinis centras − Bambu, nors anksčiau juo buvo Tamarinas.

Blek Riveris yra mažiausiai gyventojų turintis šalies rajonas. Didžiąją jo dalį užima miškai ir kalnai. Čia yra vaizdingų gamtinių objektų, pavyzdžiui, Blek Riverio kanjonas, Septynspalvė Žemė ar Lemorn Brabanto uola (UNESCO pasaulio paveldo objektas). Flik en Flako kaimelis garsus savo paplūdimiu.


Image:Mauritius 23.08.2009 07-48-44.jpg|Blek Riverio nacionalinis parkas
Image:Mauritius Terres des Couleurs.jpg|„Septynspalvė Žemė“
Image:BlackRiverGorges.jpg|Blek Riverio kanjonas


## Šaltiniai
Lengvoji atletika 2012 m. vasaros olimpinėse žaidynėse

**[[lengvoji atletika|Lengvosios atletikos]]** rungtys **[[2012 m. vasaros olimpinės žaidynės|vasaros olimpinėse žaidynėse]]** vyko 30 kartą, nuo rugpjūčio 5 d. iki rugpjūčio 12 d. Varžybos vyko Londono olimpiniame stadione.

## Kvalifikacija

Šalių nacionaliniai olimpiniai komitetai į olimpines žaidynes galėjo siųsti ne daugiau kaip 3 sportininkus kiekvienai lengvosios atletikos rungčiai, jei jie visi įvykdę olimpinius A normatyvus arba 1 sportininką kiekvienai rungčiai, įvykdžiusį olimpinį B normatyvą.

10000 m bėgimo, maratono, sportinio ėjimo ir kombinuotų rungčių normatyvų vykdymas truko nuo 2011 m. sausio 11 d. iki 2012 m. liepos 8 d. Visų kitų individualių rungčių normatyvai galėjo būti vykdomi nuo 2011 m. gegužės 1 d. iki 2012 m. liepos 8 d.

Estafečių rungtyse galėjo dalyvauti ne daugiau kaip 16 komandų, pasiekusių geriausius sezono rezultatus, pagal du geriausius komandos užfiksuotus laikus.

Po 20 geriausių maratono bėgikų ir bėgikių 2011 m. pasaulio čempionate ir po 10 greičiausių maratonininkų didžiuosiuose IAAF maratonuose taip pat automatiškai pateko į žaidynes.

Nacionalinis olimpinis komitetas galėjo atsiųsti po vieną vyrą ir po vieną moterį į bet kurią rungtį, išskyrus daugiakoves, 3000 m kliūtini bėgimą ir 10000 m bėgimą, jeigu niekas iš šios šalies sportininkų neįvykdė normatyvų.

### Normatyvai
2012 m. vasaros olimpinių žaidynių normatyvai buvo nustatyti 2011 m. balandžio 11-12 dienomis Tegu, Pietų Korėjoje. 2011 m. lapkričio mėnesį buvo nuspręsta supaprastinti normatyvus šešiose rungtyse, jog būtu užtikrintas tinkamas patenkančiųjų į olimpiadą skaičius.




## Vyrų rezultatai

### Bėgimai ir ėjimas

### Techninės rungtys

## Moterų rezultatai

### Bėgimai ir ėjimas

### Techninės rungtys

## Lietuva
* A normatyvus įvykdė šie sportininkai: Kristina Saltanovič, Brigita Virbalytė, Virgilijus Alekna, Zinaida Sendriūtė, Austra Skujytė, Rytis Sakalauskas, Diana Lobačevskė, Rasa Drazdauskaitė, Airinė Palšytė, Neringa Aidietytė, Remalda Kergytė, Marius Žiūkas, Raivydas Stanys
* B normatyvus įvykdė šie sportininkai: Tadas Šuškevičius, Povilas Mykolaitis, Sonata Tamošaitytė, Indrė Jakubaitytė, Viktorija Žemaitytė, Tomas Gaidamavičius, Ričardas Rekst, Andrius Gudžius, Lina Grinčikaitė , Eglė Staišiūnaitė, Darius Draudvila

## Išnašos

## Nuorodos
* Londonas 2012
Augustavo turistų namai

**Augustavo turistų namai** () – istorinis pastatas Augustavo mieste. Pastatas yra šalia Mėtos ežero, adresu ul. Sportowej 1. Pastatas pastatytas 1936 metais. Tai modernistinio stiliaus pastatas, kurio architektas buvo Maciej Nowicki ir pagalbininkai Stanisław Nowicki, *Aleksandr Kodelski*, *Władysław Stokowski*. Statybos kainavo apie 700,000 zlotų. Statybos prasidėjo 1937 m. spalį ir buvo planuojamos baigti 1938 m. pavasarį, bet dėl finansavimo stokos baigtos tik 1939 m. vasario mėnesį. Oficialiai atidarytas 1939 m. gegužės 27 d. Atidarytame pastate įsikūrė viešbutis, kuriame buvo 70 kambarių, šokių salė, baras, biliardinė, bridžo kambarys, nuosavas paplūdimys, mašinų stovėjimo aikštelė ir garažas. 1939 m. pastatas turėjo priimti Europos buriavimo čempionato dalyvius, bet dėl įtemptos Europos politinės padėties čempionatas buvo atšauktas. Per II pasaulinį karą pastatas buvo sugriautas, atstatytas 1948 metais. Nuo 1953 m. pastate buvo turistų namai, kurie veikė iki XX a. 9 dešimtmečio. Šiuo metu pastate veikia turistų informacijos centras ir viešbutis pavadinimu *Hetman*. 1983 m. kovo 11 d. pastatas įtrauktas į Palenkės vaivadijos saugomų istorinių paminklų sąrašą.


Dom Turysty in Augustow 09.jpg
Dom Turysty in Augustow 04.jpg
Dom Turysty in Augustow 03.jpg
Dom Turysty in Augustow 02.jpg


## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 457–458, 729. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., ss. 40-41. ISBN 83-900828-3-7.

## Nuorodos

* Palenkės vaivadijos saugomų istorijos paminklų sąrašas (lenk.);
* Oficiali svetainė (lenk.).
Mokos rajonas

**Mokos rajonas** () − Mauricijaus rajonas, užimantis centrinę salos dalį. Administracinis centras − Kuartjė Militeras (*Quartier Militaire*).

Moka yra vienas iš dviejų šalies rajonų, neturinčių priėjimo prie jūros. Verčiamasi daugiausia žemės ūkiu. Veikia Mahatmos Gandžio kolegija. Svarbiausios gyvenvietės: Kuartjė Militeras, Moka, Alma, Sen Pjeras, Bel Rivas.

## Šaltiniai
Augustavo miesto rotušė

**Augustavo miesto rotušė** () – klasicistinės architektūros stiliaus pastatas egzistavęs 1836–1944 metais Augustavo mieste. Architektas Henrikas Markonis.

## Istorija

Pirmoji medinė miesto rotušė buvo pastatyta turgaus aikštėje apie 1570 metus. Manoma, kad tai buvo dviejų aukštų pastatas su pagrindine sale ir kalėjimu. Pastatas sudegė 1656 metais švedų tvano metu. Vietoj sugriautosios rotušės buvo pastatyta panaši į anksčiau buvusią rotušę, kuri stovėjo iki 1819 metų, kai buvo nuspręsta ją nugriauti dėl blogos techninės būklės. Vykstant sparčiai Augustavo vaivadijos plėtrai ir statant Augustavo kanalą buvo nuspręsta pastatyti naują rotušę, bet dėl 1831 m. sukilimo statybos buvo atidėtos. 1836 m. buvo pastatyta naujoji rotušė, kuri buvo dviejų aukštų, turėjo laikrodžio bokštą. Statybos kainavo 54 000 zlotų. Rotušėje buvo miesto administracija, teismas ir areštinė. Pirmame aukšte gyvendavo policininkai, kurie tuo pačiu ir saugodavo pastatą. Rotušė buvo remontuojama 1845 m., 1868 m., 1871 m. ir 1912 metais. Per II pasaulinį karą, 1944 metais rotušė buvo susprogdinta. 1948 m. nugriauti ir rotušės griuvėsiai. Šiuo metu buvusioje rotušės vietoje stovi prekybos centras ir autobusų stotis.

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 37, 175, 183–184. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., s. 32. ISBN 83-900828-3-7.
* Studia i materiały do dziejów Pojezierza Augustowskiego. Białystok: Białostockie Towarzystwo Naukowe, 1967 m., ss. 337–339, seria: Prace Białostockiego Towarzystwa Naukowego.
Port Luiso rajonas

**Port Luiso rajonas** () − Mauricijaus rajonas, užimantis šiaurės vakarinę salos dalį aplink Port Luiso įlanką. Administracinis centras − Port Luisas.

Rajonas apima šalies sostinę ir keletą šalia jos esančių gyvenviečių: Sen Krua, Rošė Boi, Gran Rivjė. Port Luise yra svarbiausias šalies uostas.

## Šaltiniai
Rivjer diu Ramparo rajonas

**Rivjer diu Ramparo rajonas** () – Mauricijaus rajonas, užimantis šiaurės rytinę salos dalį. Administracinis centras – Mapu (*Mapou*).

Didelę rajono dalį užima lygumos su cukranendrių plantacijomis. Rajono pakrantė pasižymi koraliniu rifu ir už jo esančioje lagūnoje išsidriekusiomis salelėmis iš kurių didžiausia D'Ambro sala („gintaro“). Be to, rajonui priklauso kelios negyvenamos salelės išsibarsčiusios į šiaurę nuo Mauricijaus salos: Koin diu Miras, Plato sala („lygioji“), Rondo sala („apvalioji“), Serpento sala („gyvačių“).

Svarbiausios gyvenvietės: Gudlandas, Kap Maljurio, Gran Gobas, Pudr d’Oras, Mapu.


Image:Mauritius Notre Dame Auxiliatrice.jpg|Kap Maljurio bažnyčia
Image:Nactus serpensinsulae IleRonde 860513.jpg|Gekonas iš Rondo salos *Nactus serpensinsulae*


## Šaltiniai
Savano rajonas

**Savano rajonas** () − Mauricijaus rajonas, užimantis pietinę salos dalį. Administracinis centras − Sujakas (*Souillac*).

Rajonas pasižymi neliestos gamtos plotais, vaizdingais kraštovaizdžiais. Teritorija tankiai išraižyta upių, yra keletas krioklių: Gri Gri (krantantis nuo klifo tiesiai į jūrą), Šamarelo krioklys ir Ročesterio krioklys. Didžioji rajono dalis kalnuota, apaugusi miškais.


Image:ChamarelFalls.jpg|Šamarelo kriokys
Image:Mauritius 23.08.2009 10-41-42.jpg|Vandenyno pakrantė
File:Mauritius 23.08.2009 10-29-07.jpg|Vandenyno pakrantė


## Šaltiniai
Augustavo senasis paštas

**Augustavo senasis paštas** () – klasicistinio stiliaus pastatas pastatytas 1829 m. Augustavo mieste.

## Istorija

Augustavas pradėjo tapti vis svarbesniu pašto paskirstymo punktu kai atiteko Prūsijos karalystei (1795–1807 m.). Nuo 1808 m. miestas tapo Varšuvos kunigaikštystės dalimi ir pašto paskirstymo punktu į Seinus ir Suvalkus. Lenkijos Kongreso karalystės laikais miesto pašto reikšmė sumenko ir galiausiai sunyko po 1862 m., kai buvo nutiestas Sankt Peterburgo-Varšuvos geležinkelis. Pastatą sudarė pagrindinė dalis ir du papildomi pastatai, kuriuose buvo laikoma 14 pašto karietų. Pašto karietos važinėdavo į Kauną, Gardiną ir Varšuvą. Paprasta siunta iki Varšuvos nukeliaudavo per 30 valandų, greitoji siunta per 20 valandų. 1867 m. Rusija uždarė Lenkijos Kongreso karalystės centrinį paštą ir priskyrė paštą centriniam Sankt Peterburgo paštui suteikdami 28 numerį. Per II pasaulinį karą paštas buvo sugriautas ir 1963 m. atstatytas. 1964 m. pastato centrinėje dalyje įsikūrė viešbutis, dešinėje viešoji biblioteka ir kairėje Sporto ir laisvalaikio centras. 1979 m. viešbutis išsikraustė iš pastato ir vietoj jo įsikėlė muzikos mokykla, 1992 m. išsikrausčius bibliotekai visas pastatas atiteko muzikos mokyklai. 1979 m. gegužės 2 d. pastatas įtrauktas į Palenkės vaivadijos istorinių paminklų sąrašą.


Old post office in Augustow 10.jpg
Old post office in Augustow 07.jpg
Old post office in Augustow 04.jpg
Old post office in Augustow 08.jpg


## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 193–195, 286, 733, 771. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., ss. 49-50. ISBN 83-900828-3-7.
* Studia i materiały do dziejów Pojezierza Augustowskiego. Białystok: Białostockie Towarzystwo Naukowe, 1967 m., ss. 327–345, seria: Prace Białostockiego Towarzystwa Naukowego.

## Šaltiniai

* Palenkės vaivadijos saugomų istorijos paminklų sąrašas (lenk.).

## Nuorodos

* Pašte įsikūrusios muzikos mokyklos tinklalapis;
* Pašto istorija .
Įžymybė

**Įžymybė** – pramogų verslo atstovas, gali būti atlikėjas, aktorius, atletas, modelis ir kt. žvaigždės, kuriuos atpažįsta didžioji dalis visuomenės. Žvaigždės dažnai yra tie žmonės, kurie sulaukia didelio žiniasklaidos dėmesio ir apie juos dažnai rašoma ar pasakojama žiniasklaidos priemonėse.

Yra nemažai būdų, kaip konkretus žmogus gali tapti žvaigžde. Dažniausiai tai sąlygoja jo profesija, talentas, gebėjimai, pasirodymai žiniasklaidoje ar netgi visiškas atsitiktinumas. Tapti žvaigžde galima net ir per labai trumpą laiką, tačiau šlovės laikas lygiai taip pat gali tęstis neilgai – šis reiškinys vadinamas „15 minučių šlovės“. Neretai žmonės, norėdami tapti ar išlikti žvaigždėmis, imasi apgalvotų, netgi apgaulingų veiksmų, kad išlaikytų žiniasklaidos ir visuomenės dėmesį.

XX–XXI a. itin didelis visuomenės dėmesys žvaigždėms sukūrė tokius reiškinius kaip „geltonoji spauda“, gandų žiniasklaida, paparacų veiklą ir tinklaraščių apie įžymybes rašymas.

Prie žvaigždžių fenomeno išpopuliarinimo, ypač kine ir muzikoje, daug prisidėjo žiniasklaida, kuri, išnaudodama savo milžinišką apimtį ir pasiekiamumą, padaro žvaigždes matomas dar dažniau ir dar didesniam skaičiui žmonių.

XXI a. tapo populiarūs realybės šou ir jų žvaigždės. Pastaraisiais metais iškilo žvaigždės (*influenceriai*) socialiniuose tinkluose, kurie pritraukia tūkstantines ar milijonines gerbėjų minias. Paprastai jie tampa įžymūs viešindami savo gyvenimą socialinėje žiniasklaidoje (vloguose, bloguose). Tačiau ir tradicinės garsenybės gali turėti daug sekėjų, dalintis savo gyvenimo akimirkomis be tradicinės žiniasklaidos (televizijos, radijo, spaudos) pagalbos. O socialinės žiniasklaidos įžymybės gali garsinantis ir tradicinėse žiniasklaidos priemonėse. 

## Šaltiniai
Pamplemuso rajonas

**Pamplemuso rajonas** () − Mauricijaus rajonas, užimantis šiaurės vakarinę salos dalį. Administracinis centras − Triolė (*Triolet*).

Tai yra vienas tankiausiai gyvenamų šalies rajonų. Svarbiausias jo objektas − Pamplemuso botanikos sodas (dar vadinamas sero Seewoosagur Ramgoolam vardu). Pagrindinės gyvenvietės: Pamplemusas, Triolė, Fon du Sakas, Bju Planas.

## Šaltiniai
Plen Vilemo rajonas

**Plen Vilemo rajonas** () − Mauricijaus rajonas, užimantis centrinę salos dalį. Administracinis centras − Bo Basenas-Rouz Hilis (*Rose-Hill/Beau-Bassin*).

Tai yra vienas tankiausiai gyvenamų šalies rajonų ir vienas iš dviejų, neturinčių priėmimo prie jūros. Rajone yra užgesęs ugnikalnis Tru o Serfas, Tamarindo krioklys.

Rajone įsikūrę daug svarbių šalies miestų: Rouz Hilas-Bju Basinas, Katr Bornas, Vakoasas-Finiksas, Kiurpipas.


Image:Trou-aux-cerfs.jpg|Tru o Serfas
Image:Mauritius QuatreBornes Mairie.JPG|Kuat Bornas
Image:Hôtel de ville, Curepipe.jpg|Kiurpipas


## Šaltiniai
Studzieničnos kareivių kapinės

**Studzieničnos kareivių kapinės** () – Pirmojo pasaulinio karo karių kapinės Studzieničnos gyvenvietėje, Augustavo mieste. Kapinės įkurtos 1915 m. Kapinės yra miške, esančiame netoli kelio iš Studzieničnos į Sajeneką. Kapinėse palaidoti 41 vokiečių ir 42 rusų kareiviai, kituose šaltiniuose teigiama, kad čia ilsisi tiktai 58 rusų kareiviai. Kapinės aptvertos medine tvora. Antkapiai apaugę samanomis. Kapinėse stovi du mediniai kryžiai.


Vaizdas:World War I cemetery in Augustow-Sajenek 2 01.JPG


## Šaltiniai
* Pasaulinių karų kapinių registro tinklalapis ;

## Nuorodos
* Kapinių nuotraukų galerija.
Augustavo Raudonosios armijos kareivių kapinės

**Augustavo Raudonosios armijos kareivių kapinės** () – per Antrąjį pasaulinį karą žuvusių Raudonosios armijos karių kapinės Lenkijos Augustavo mieste. Kapinės yra miesto šiaurės vakariniame kampe. Kapinės aptvertos tvora. Šiose kapinėse 1948–1949 m. buvo palaidoti visi 1509 Augustavo apskrityje žuvę kareiviai. 1954 m. kapinėse pastatytas didelis penkiakampės žvaigždės obeliskas, ant kurio parašyta *Raudonosios armijos kareiviai žuvę šioje žemėje [[1941]]–[[1944]] m. kovoje prieš fašizmą* (Żołnierzom Armii Radzieckiej poległym na tej ziemi w latach 1941–1944 w walce z faszyzmem, mieszkańcy Augustowa). 1990 m. kovo 14 d. kapinės buvo įtrauktos į Palenkės vaivadijos istorinių paminklų sąrašą.


Vaizdas:Soviet military cemetery in Augustow 02.jpg
Vaizdas:Soviet military cemetery in Augustow 03.jpg


## Šaltiniai
* Palenkės vaivadijos saugomų istorijos paminklų sąrašas(lenk.).

## Literatūra
* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 604. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., s. 38. ISBN 83-900828-3-7.

## Nuorodos

* Aprašymas apie kapines (lenk.) .
Augustavo Naujosios žydų kapinės

**Augustavo Naujosios žydų kapinės** () – žydų kapinės Augustavo mieste, ul. Zarzecze gatvėje. Kapinės įkurtos 1820 metais. Pirmieji antkapiai atsirado 1826 metais, pirmoji koplyčia 1830 metais. Kapinės užima 3 ha plotą. Po II pasaulinio karo liko tik 8 antkapiai. 1981 metais žydai kilę iš Augustavo pastatė paminklą savo tautiečiams gyvenusiems tarpukario Augustave.

## Šaltiniai

* Aprašymas apie kapines I (lenk.);
* Aprašymas apie kapines II (lenk.) ;
* Aprašymas apie kapines ir kapinių nuotraukų galerija I (lenk.);
* 

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 273-274. ISBN 978-83-925620-0-9.  
* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 51.
Augustavo Senosios žydų kapinės

**Augustavo Senosios žydų kapinės** () – žydų kapinės Augustavo mieste, ul. Waryńskiego gatvėje. Kapinės įkurtos XVII a. ir buvo naudojamos iki XIX a. Per II pasaulinį karą beveik visos kapinės buvo sunaikintos, liko tik 0,1 ha ploto kapinių fragmentas. XX a. 8 dešimtmetyje užsienio žydų bendruomenių pastangomis kapinės buvo sutvarkytos.

## Šaltiniai

* 
* Aprašymas apie kapines II (lenk.);
* Aprašymas apie kapines ir kapinių nuotraukų galerija I (lenk.);
*
Įmonės nemokumas

**Įmonės nemokumas** – įmonės būsena, kai ji neatsiskaito su kreditoriumi (kreditoriais) praėjus trims mėnesiams po termino, nustatyto įstatymų, kitų teisės aktų, taip pat kreditoriaus ir įmonės sutartyse įmonės įsipareigojimams įvykdyti, arba praėjus tokiam pat terminui po kreditoriaus (kreditorių) reikalavimo įvykdyti įsipareigojimus, jeigu sutartyse terminas nebuvo nustatytas, ir pradelsti įmonės įsipareigojimai (skolos) viršija pusę į jos balansą įrašyto turto vertės.

## Taip pat skaitykite
* Įmonių restruktūrizavimas
* Įmonių reorganizavimas
* Įmonės bankrotas

## Išnašos
Augustavo Švč. Jėzaus Širdies bazilika

**Augustavo Šv. Jėzaus širdies bazilika** () – eklektinio architektūros stiliaus parapijinė bazilika, pastatyta 1906–1911 m. Bazilika priklauso Augustavo Šv. Jėzaus širdies parapijai. 

Bazilikos ilgis 50 m, plotis 20 m, aukštis iki lubų 15 m, bokštų aukštis 50 m. Bazilika pastatyta iš plytų, vidus tinkuotas, bazilikoje įrengti trys įėjimai. Bažnyčios statybų pradininkas buvo pastorius (1899–1924 m.) Vincentas Novickis (*Wincenty Nowicki*). Baziliką 1932 m. pašventino vyskupas *Stanisław Kostka Łukomski*. 1944 m. bažnyčia buvo sugriauta ir po karo 1947 m. atstatyta, bokštai atstatyti 1986 m. Nuo 2001 m. šventovė gavo bazilikos statusą. 

1987 m. vasario 25 d. šventovė buvo įtraukta į Palenkės vaivadijos saugomų istorijos paminklų sąrašą.


Vaizdas:Katedra w Augustowie.JPG|Augustavo bazilika
Vaizdas:Augustow 03.jpg|Augustavo bazilikos galinis kiemas
Vaizdas:Augustów Bazylika NSPJ wieże 18.07.2009 p.jpg|Augustavo bazilika iš šono
Vaizdas:Augustów Bazylika NSPJ front detal 18.07.2009 p.jpg|Bazilikos frontonas


## Nuorodos
* Palenkės vaivadijos saugomų istorijos paminklų sąrašas (lenk.).

## Literatūra
* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 185, 751–752. ISBN 978-83-925620-0-9.
Augustavo Marijos dangun žengimo cerkvė

**Augustavo Marijos dangun žengimo cerkvė** () – parapijinė cerkvė, priklausanti Augustavo Marijos dangun žengimo parapijai, Sokulkos stačiatikių dekanatui, esanti Augustavo mieste. Cerkvė atidaryta 1945 metais šalia Augustavo miesto Žygimanto Augusto turgaus aikštės.
Augustavo Kazanės Dievo Motinos ikonos cerkvė

**Augustavo Kazanės Dievo Motinos ikonos cerkvė** () – nebegzistuojanti cerkvė, pastatyta 1553 metais, lenkų nugriauta po I pasaulinio karo. Cerkvė buvo nedidelė, pastatyta iš medžio, turėjo dvišlaitį stogą, turėjo nedidelį varpą ir neturėjo cerkvėms būdingo kupolo. 

## Istorija

Cerkvė pirmą kartą minima 1553 metais. Ji buvo įsikūrusi šalia Mėtos ežero, tarp ul. Cerkiewnej ir ul. Koziej gatvių. Nuo 1596 m. iki 1875 m. priklausė unitams. Cerkvę lankydavo daug žmonių iki kol 1879 m. nebuvo atidaryta nauja Augustavo Šv. Apaštalų Petro ir Povilo cerkvė. Nuo tada cerkvė vis rečiau būdavo naudojama ir atidaroma tikintiesiems. 1914 m. cerkvė buvo apleista, per I pasaulinį karą vokiečiai čia įkūrė kalvę. 1918 m. cerkvė buvo uždaryta, o 1925 m. nugriauta. 

## Literatūra

* K. Sokoł, A. Sosna: *Kopuły nad Wisłą. Prawosławne cerkwie w centralnej Polsce w latach 1815-1915*. Moskwa: MID "Synergia", 2003 m. ISBN 5-7368-0301-2.
Įmonės bankrotas

**Įmonės bankrotas** – nemokios įmonės būsena, kai įmonei teisme yra iškelta bankroto byla arba kreditoriai įmonėje vykdo bankroto procedūras ne teismo tvarka; negalėjimas išsimokėti skolų, sužlugimas. Įmonės bankroto procesą prižiūri ir vykdo bankroto administratorius. Didžiausias bankrotas istorijoje – investicinio banko *[[Lehman Brothers]]* griūtis.

## Teisė
Bankrotą reguliuoja nemokumo teisė, ūkinės teisės šaka.
Lietuvoje politiką įmonių veiklos restruktūrizavimo ir bankroto proceso klausimais įgyvendina Įmonių bankroto valdymo departamentas prie Ūkio ministerijos, įstaiga prie LR ūkio ministerijos.

## Taip pat skaitykite
* Fizinio asmens bankrotas
* Įmonių restruktūrizavimas
* Įmonių reorganizavimas
* Įmonės nemokumas
* Bankroto administratorius

## Nuorodos
Įmonių bankroto valdymo departamentas 

Įmonių bankroto teismų praktika

## Išnašos
Augustavo Šv. Apaštalų Petro ir Povilo cerkvė

**Augustavo Šv. Apaštalų Petro ir Povilo cerkvė** () – nebeegzistuojanti stačiatikių cerkvė Augustavo mieste. 

Cerkvė atidaryta 1884 m., iki šios cerkvės pastatymo Augustavo mieste buvo tik viena nedidelė Augustavo Kazanės Dievo Motinos ikonos cerkvė. Sprendimą statyti naują cerkvę 1878 m. priėmė Suvalkų gubernijos gubernatorius *Sergejus Golovinas* (Siergiej Gołowin). Sprendimą priėmė atsižvelgdamas į 24 Augustavo stačiatikių tikinčiųjų prašymą. Po metų mieste buvo paskirta žemė statyboms, netoli dabartinio Žygimanto Augusto turgaus. Statybų planai buvo baigti 1881 m. ir 1881 m. birželio 9 d. arkivyskupas *Ivanas Aleksiejevičius Lebiedinskis* (Iwan Aleksiejewicz Lebiedinski) pašventino cerkvės statybų pradžią. Cerkvė tikintiesiems buvo atidaryta 1884 m. spalio 7 dieną. Cerkvės statybas finansavo Suvalkų gubernija. Statybas atliko meistrai iš Aukštutinės Silezijos. Cerkvėje galėjo tilpti apie 800 žmonių. Cerkvė turėjo kupolą, keturių aukštų varpinę ir penkis varpus. Cerkvėje buvo Aleksandro Neviškio ikona. 1894 m. cerkvėje buvo įkurta parapijos brolija. 1926 m. lenkai cerkvę nugriovė. 

Šiuo metu buvusioje cerkvės vietoje stovi paminklas karaliui Žygimantui Augustui. 

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., s. 187. ISBN 978-83-925620-0-9.  
* Aprašymas apie cerkvę (lenk.) .